Ηγέτες των κομμάτων της Βουλής των Αντιπροσώπων των ΗΠΑ

Οι **Ηγέτες και οι Υφηγητές των κομμάτων** της Βουλής των Αντιπροσώπων των Ηνωμένων Πολιτειών, γνωστοί και ως "*Αρχηγοί και Υπαρχηγοί της Πλειοψηφίας και της Μειοψηφίας*", εκλέγονται από τους Βουλευτές των κομμάτων τους, σε μυστική ψηφοφορία. Σήμερα, στο 119ο Κογκρέσο, οι Ρεπουμπλικανοί βουλευτές, κατέχουν την πλειοψηφία των εδρών στη Βουλή των Αντιπροσώπων και οι Δημοκρατικοί βουλευτές, την μειοψηφία. Έτσι οι Ηγέτες των κομμάτων τους ονομάζονται: *Ηγέτης της Πλειοψηφίας* (Majority Leader) για τους Ρεπουμπλικανούς και *Ηγέτης της Μειοψηφίας* (Minority Leader) για τους Δημοκρατικούς αντίστοιχα.

Οι Ηγέτες των κομμάτων, συνεπικουρούνται από τους υφηγητές ή υπαρχηγούς των κομμάτων (*Whips*), οι οποίοι συντονίζουν μαζί με τους Ηγέτες το πρόγραμμα του κόμματος, την κομματική πειθαρχία και την προτεινόμενη νομοθεσία.

Σημερινοί Ηγέτες και Υφηγητές των κομμάτων, υπό την Προεδρία του Ρεπουμπλικανού **[[Μάικ Τζόνσον]]** είναι οι:

* **Ηγέτης της Πλειοψηφίας**: Στιβ Σκαλίζ (Ρεπουμπλικανός Βουλευτής από την 1η περιφέρεια της Λουιζιάνας) 
** **Υφηγητής της Πλειοψηφίας**: Τομ Έμμερ (Ρεπουμπλικανός Βουλευτής από την 6η περιφέρεια της Μινεσότας)
* **Ηγέτης της Μειοψηφίας**: Χακίμ Τζέφρις (Δημοκρατικός Βουλευτής από την 8η περιφέρεια της Νέας Υόρκης)
****Υφηγητής της Μειοψηφίας**: Κάθριν Κλαρκ (Δημοκρατική Βουλευτής από την 5η περιφέρεια της Μασαχουσέτης)

## Ηγέτης της Πλειοψηφίας
Τα καθήκοντα του Ηγέτη της Πλειοψηφίας της Βουλής των Αντιπροσώπων, ποικίλλουν κάθε φορά ανάλογα με την σύνθεση της Βουλής και την πλειοψηφία που υπάρχει. Συνήθως ο Ηγέτης της Πλειοψηφίας, είναι δεύτερος στο κόμμα που βρίσκεται στη Βουλή, μετά από τον εκάστοτε Πρόεδρο της Βουλής των Αντιπροσώπων (ο οποίος συχνά όταν το κόμμα του βρίσκεται στην μειοψηφία, είναι Ηγέτης της Μειοψηφίας), και όταν το κόμμα του Ηγέτη της Πλειοψηφίας, γίνεται δεύτερος στην τάξη στο κόμμα μειοψηφίας (συνήθως Υφηγητής της Μειοψηφίας).

Γενικές αρμοδιότητές του είναι ο προγραμματισμός του νομοθετικού έργου, η διαχείριση των επιτροπών της Βουλής, η συνεπικουρία του Προέδρου της Βουλής (άμα βρίσκονται στο ίδιο κόμμα), και λοιπά καθήκοντα τα οποία τροποποιούνται σε κάθε ανάληψη.

## Ηγέτης της Μειοψηφίας
Ο Ηγέτης της Μειοψηφίας της Βουλής των Αντιπροσώπων, είναι ο επικεφαλής της κοινοβουλευτικής ομάδας που έχει την μειοψηφία των εδρών στην Βουλή. Ο Ηγέτης της Μειοψηφίας έχει από θεσμική άποψη μια σειρά από αρμοδιότητες, καθώς επίσης έχει και το δικαίωμα να διορίζει άτομα σε ομοσπονδιακές οντότητες.

Πρακτικά ο Ηγέτης της Μειοψηφίας, βρίσκεται στην ισχυρότερη θέση ύστερα από τον εκάστοτε Πρόεδρο της Βουλής (που βρίσκεται στο αντίπαλο κόμμα), αφού αποτελεί τον αρχηγό της αντιπολίτευσης. Μαζί με τον Πρόεδρο της Βουλής και τον Ηγέτη της Πλειοψηφίας, συναποτελούν την διάσκεψη των ηγετών της Βουλής. Επίσης ο Ηγέτης της Μειοψηφίας, ορκίζει τους Βουλευτές που ανήκουν στο κόμμα του.

Από κομματική άποψη, ένας Ηγέτης της Μειοψηφίας, είναι εν αναμονή Πρόεδρος της Βουλής. Έχει ευρύ πλαίσιο κομματικών αποστολών και αρμοδιοτήτων, και κύριος σκοπός του είναι να καταστήσει το κόμμα του πλειοψηφικό. Οι κυριότερες δραστηριότητες ενός Ηγέτη της Μειοψηφίας της Βουλής, είναι οι εξής:

* Να παρέχει βοήθεια και υποστήριξη στις προεκλογικές εκστρατείες των Βουλευτών της κοινοβουλευτικής του ομάδας. 
* Να επινοεί στρατηγικές και να διατυπώνει προτάσεις σε συνεργασία με την ηγετική ομάδα του κόμματός του, με σκοπό την καθυστέρηση της δράσης του πλειοψηφικού κόμματος. 
* Να προωθεί και να δημοσιοποιεί την ατζέντα του κόμματός του. 
* Να συνεργάζεται και να συνομιλεί με τον Πρόεδρο των Ηνωμένων Πολιτειών και με τον Λευκό Οίκο γενικότερα (άμα το κόμμα του έχει την Προεδρία), για θέματα που αφορούν το Κογκρέσο και την προώθηση της κυβερνητικής ατζέντας. 
* Να προωθεί και να επιδιώκει την κομματική αρμονία και συνεργασία, για τη μεγιστοποίηση των πιθανοτήτων της νομοθετικής και πολιτικής επιτυχίας του κόμματός του.

Επιπλέον έχει και άλλες αρμοδιότητες και ευθύνες, που καθορίζονται αναλόγως την προσωπικότητα, την χρονική περίοδο και την γενικότερη πολιτική κατεύθυνση. Τέλος θεωρείται de facto ηγέτης της αντιπολίτευσης του Κογκρέσου (εφόσον το κόμμα του δεν έχει ούτε την πλειοψηφία στη Γερουσία), συχνά περισσότερο από τον αντίστοιχο Ηγέτη της Μειοψηφίας της Γερουσίας, λόγω της πολωμένης και πιο κομματικής φύσης της Βουλής.

## Υφηγητές
Ένας Υφηγητής, είναι ο υπεύθυνος για την κομματική πειθαρχία και διαχείριζεται το νομοθετικό πρόγραμμα του κόμματός τους στο Βήμα της Βουλής. Ο Υφηγητής, παρακολουθεί το νομοθετικό έργο και διασφαλίζει ότι όλοι οι Βουλευτές του κόμματος είναι παρόντα, όταν πρόκειται για σημαντικές ψηφοφορίες. Συνήθως εκλέγονται από τους Βουλευτές του κόμματός τους.

Ο **Υφηγητής της Πλειοψηφίας** είναι εξέχον μέλος του εκάστοτε κόμματος που κατέχει την πλειοψηφία των εδρών στην Βουλή. Βοηθά τον Πρόεδρο της Βουλής και τον Ηγέτη της Πλειοψηφίας να συντονίσουν τις ενέργειες και τις ιδέες του κόμματος, και υποστηρίζει γενικότερα το νομοθετικό έργο. Θεωρείται τρίτος στην τάξη στο κόμμα του (ύστερα από τον Πρόεδρο της Βουλής και τον Ηγέτη της Πλειοψηφίας, όταν βρίσκεται στην πλειοψηφία.

Ο **Υφηγητής της Μειοψηφίας** είναι επίσης εξέχον μέλος του εκάστοτε κόμματος που έχει την μειοψηφία των εδρών στη Βουλή. Θεωρείται δεύτερος στην τάξη στο κόμμα του, και βοηθά τον Ηγέτη της Μειοψηφίας στο συντονισμό της κοινοβουλευτικής ομάδας, και χειρίζεται νομοθετικά ζητήματα. Στην κοινή καθομιλουμένη ο Υφηγητής της Μειοψηφίας, δεν καλείται με αυτό το προσωνύμιο, αλλά ανάλογα με το κόμμα στο οποίο βρίσκεται στη μειοψηφία, δηλαδή είτε "Υφηγητής των Δημοκρατικών στη Βουλή", είτε "Υφηγητής των Ρεπουμπλικανών στη Βουλή".

## Δείτε ακόμη

* Κογκρέσο των ΗΠΑ 
*Πρόεδρος της Βουλής των Αντιπροσώπων των ΗΠΑ 
*Κατάλογος τρεχόντων Μελών της Βουλής των Αντιπροσώπων των ΗΠΑ 
*Βουλή των Αντιπροσώπων (ΗΠΑ)
*Γερουσία των ΗΠΑ
* Ηγέτες των κομμάτων της Γερουσίας των ΗΠΑ

## Παραπομπές


__ΕΥΡΕΤΗΡΙΟ__

Κατηγορία:Μέλη της Βουλής των Αντιπροσώπων (ΗΠΑ)
Κατηγορία:Πολιτικοί των ΗΠΑ